paragraph_text: Georges Jean Marie Darrieus (Toulouse, 24. rujna 1888. – Toulouse, 15. srpnja 1979.) bio je francuski inženjer i znanstvenik, koji je imao važnu ulogu u elektrotehničkom području, osobito na ugradnji velikih distribucijskih elektroenergetskih mreža. Njegov rad se fokusira na struju, mehaniku fluida, termodinamiku i njihovu primjenu. On je osobito poznat po svojoj vertikalnoj osi vjetroturbine, koja je robusna i neovisna o smjeru vjetra.